Mandela-boek onttrek ná omstredenheid | Maroela Media
Die Suid-Afrikaanse uitgewer Penguin Random House het Maandagmiddag aangekondig dat hy die kontroversiële boek Mandela's Last Years deur dr. Vejay Ramlakan uit die handel gaan onttrek.
Surita Joubert, 'n publisiteitsbestuurder van die uitgewer, het in 'n verklaring gesê geen verdere kopieë van die boek sal meer gedruk of uitgegee word nie "uit respek vir Mandela se familie".
Dit volg ná Graça Machel, weduwee van die ontslape oudpresident Nelson Mandela, vroeër verlede week gedreig het om die uitgewer en skrywer voor die hof te daag oor die boek.
"Ons het die boek aanvaar nadat die skrywer, Vejay Ramlakan, Penguin Random House South Africa verseker het dat hy goedkeuring van die familie gekry het. Die familie se verteenwoordiger is met 'n kopie van die boek voorsien.
"Die boek was veronderstel om Mandela se waagmoed en krag tot met die einde van sy lewe uit te beeld, en dit was nie veronderstel om minagtend te wees nie. Ons onttrek egter die boek uit die handel gegewe die verklarings van familielede."
Die skrywer wou net geld maak. Los dit nou en laat die man in vrede rus. Ek dink die wereld het ook nou genoeg van hom gehad en dis tyd om aan te beweeg. Ons verloor almal geliefdes een of ander tyd. Niks gaan hom terugbring nie.
Wens ek kan my hand op die boek kry. Sal miljoene werd wees oor tien jaar.
Ongeag oor wie die boek gaan; dis hartseer om te dink jy kan NIEMAND meer vertrou nie. Nie eers jou dokter nie. Geld praat net te hard. Daarom dat familie en vriende mekaar so maklik "verraai". Ek weet nie van mense wat graag hul laaste oomblikke (eendag) versprei wil he nie.
Stem soooooo saam. Sien jy ook n paar draadsitters hier?
Stel nie belang nie dankie
Johnny walker as jy so iets kry laat my asb weet, ek sal ook baie belangstel in so n boek.
Ek het gedink dat die uitgewer die skrywer se toetemming van die Mandela – familie sou wou sien !!! Maar nee, die pes van mammon het blindelings oorgeneem!! Hulle ontkennings dra been gewig nie !! Skaam julle , die uitgewers, Penguin !!
Penguin Random House South Africa moet tog sekerlik vanaf hulle kant seker maak dat die familie goedkeuring gegee het en nie net die woord aanvaar vanaf Vejay Ramlakan nie.